**«Аграрлық ғылым – ауыл шаруашылығы өндірісі үшін» деген тақырыпта 2023 жылғы 19 қазанда өткен**

**дөңгелек үстелдің қорытындысы бойынша**

**Ұ С Ы Н Ы М Д А Р**

Отандық аграрлық ғылымның ағымдағы жай-күйі мен даму перспективаларын, ауыл шаруашылығы саласындағы ғылыми әзірлемелерді енгізу және коммерцияландыру мәселелерін, ғылым мен өндірісті интеграциялау тәсілдері мен мүмкіндіктерін талқылай отырып, Қазақстан Республикасы Парламенті Мәжілісінің Аграрлық мәселелер комитеті мыналарды **ҰСЫНАДЫ:**

**1. Қазақстан Республикасының Үкіметі:**

**1.1.** Үкімет отырысында Мемлекет басшысы Қ.Қ. Тоқаевтың 2023 жылғы 1 қыркүйектегі Қазақстан халқына Жолдауында агроғылымды дамыту және оны ауыл шаруашылығында іс жүзінде қолдану жөнінде берген тапсырмасын іске асыру мақсатында Ұлттық аграрлық ғылыми-білім беру орталығын зерттеу ісінің барлық сатысын қамтитын агротехнология хабына айналдыру арқылы ҒЗИ – ЖОО - АШТС/ТӨШ қамтитын бірыңғай функционалдық жүйені құрайтын біртұтас институциональдық модельді қалыптастыру тәсілдерін талқылауға баса назар аудара отырып, аграрлық ғылымның мәселелерін қарасын.

**2. Қазақстан Республикасы Ауыл шаруашылығы министрлігі:**

**2.1.** Мемлекет басшысы Қ.Қ. Тоқаевтың 2023 жылғы 1 қыркүйектегі тапсырмасын іске асыру мақсатында Ұлттық аграрлық ғылыми-білім беру орталығын зерттеу ісінің барлық сатысын қамтитын агротехнология хабына айналдыру тұжырымдамасын айқындауға ауыл шаруашылығы саласындағы жетекші университеттер мен ғылыми-зерттеу институттарының, агробизнес және квазимемлекеттік сектордың өкілдерін тартсын.

**2.2.** Бағдарламалық-нысаналы және өзге қаржыландыру көздері шеңберінде қаржыландыруға жататын ауыл шаруашылығы мәселелері бойынша арнайы ғылыми бағыттарды талқылау және айқындау үшін тұрақты негізде жұмыс істейтін жұмыс тобына ҚР Парламентінің депутаттарын шақыра отырып құрсын.

**2.3.** Ауыл шаруашылығы саласындағы ғылыми-зерттеу жұмыстарының деңгейі мен сапасын арттыру үшін ауыл шаруашылығы саласындағы ғылыми әзірлемелердің ерекшелігін ескере отырып, ғылыми бағдарламаларды іске асыру мерзімін 5 жылға дейін ұзарта отырып, мемлекеттік органдардың, ғылыми қоғамдастықтың және салалық қауымдастықтардың өзара іс-қимылын күшейтсін.

**2.4.** АӨК бейінді бағыттарын дамытудың ұзақ мерзімді басымдықтары негізінде жетекші ғылыми ұйымдарға нысаналы мемлекеттік тапсырыстар жүйесін әзірлесін.

**2.5**. Топырақты басқару жөніндегі құзырлы орталықтар желісін құру мәселесін қарастырсын.

**2.6.** **Экология және табиғи ресурстар, Денсаулық сақтау министрліктерімен** бірлесе отырып, импортталатын және құрамында еуропа елдерінде қолдануға тыйым салынған қауіпті химиялық заттар бар пестицидтердің құнын субсидиялауды тоқтату мәселесін қарастырсын.

**2.7.** Субсидиялауға жататын пестицидтер мен басқа да агрохимикаттардың тізбесі басқа елдерде қолдануға тыйым салынған белсенді химиялық заттардың болуы тұрғысынан жыл сайын жаңартылсын.

**2.8.** **Ғылым және жоғары білім министрлігімен** бірлесіп:

- "Ғылым және технологиялық саясат туралы" әзірленіп жатқан заң жобасында ғылыми және (немесе) ғылыми-техникалық қызмет нәтижелерін коммерцияландыру тетіктерін заңнамалық негізде бекіте отырып, пысықтасын;

- экономиканы дамытудың басым бағыттары бойынша мемлекеттік тапсырманы және мемлекеттік тапсырысты жүзеге асыруға арналған шарттар шеңберінде жүргізілетін ғылыми-зерттеу жұмыстарын бірлесіп орындаушылар болып табылатын ғылыми ұйымдарды қосылған құн салығынан босату мәселесін қарастырсын;

- ауыл шаруашылығы дақылдарының сорттары мен агротехнологияларды жедел шығару үшін пәнаралық ғылыми-техникалық бағдарлама әзірлесін.

**3. Қазақстан Республикасы Ғылым және жоғары білім министрлігі:**

**3.1.** Ұлттық ғылыми кеңестің отырысына бағдарламалық-нысаналы және гранттық мемлекеттік қолдау шеңберінде қаржыландыруға жататын ауыл шаруашылығы мәселелері жөніндегі басым ғылыми бағыттарды қарау кезінде Қазақстан Республикасы Парламентінің депутаттарын, агробизнес және салалық қауымдастықтар өкілдерін шақырсын.